armvectores/hy_wikipedia_2023 huggingface dataset:
Կանցլեր Ռոլենի Մադոննա

Կանցլեր Ռոլենի Մադոննա (իռլանդերեն՝ De Maagd van kanselier Rolin), հոլանդացի նկարիչ Յան վան Էյքի յուղաներկ կտավն է, որը թվագրվում է 1435 թվականին։
Նիկոլաս Ռոլենը, որը Ֆիլիպ ( Բարի) երրորդ Բուրգունդացու օրոք եղել է Բուրգունդիայի դքսության կանցլեր, ում նվիրատվական դիմանկարը պատկերված է կտավի ձախ կողմում՝ Աստվածածնի առջև աղոթելիս, այս կտավը պատվիրել է Օտենում գտնվող իր Նոտր-Դամ-դյու- Շատել (ֆր.՝ Église Notre-Dame du Châtel) ծխական եկեղեցու հանար, որտեղ այն պահպանվել է մինչև եկեղեցու հրդեհվելը՝ 1793 թվականը։ Օտենի տաճարում մնալուց հետո, նկարը 1805 թվականին տեղափոխվել է Լուվր։


== Նկարագրություն ==
Կտավում պատկերված է  Կույս Մարիամը՝ մանուկ Հիսուսը ծնկներին, որը թագադրվում է հրեշտակի կողմից և նստած է կանցլեր Ռոլենի դիմաց։ Կերպարները գտնվում են իտալական լոջայում, որը զարդարված է սյուներով և հարթաքանդակներով։ Հետին պլանում երևում է քաղաքը՝ հատող գետով։ Հավանաբար դա Բուրգունդիայի Օտեն քաղաքն է՝ Ռոլենի ծննդավայրը։ Օտենի շրջակայքում գտնվող կանցլերի բազմաթիվ հողային կալվածքներից մի քանիսը  ներառված են բնապատկերում։
Ծաղիկներով (վարդեր,,հիրիկ, հովտաշուշաններ, քաջվարդ) փոքրիկ պարտեզը տեսանելի է սյուներից դուրս։ Այն խորհրդանշում է Կույս Մարիամի անաղարտությունը։ 
Նկարի երկրորդ պլանում՝ այգու պարսպի մոտ երևում են երկու  տղամարդկանց կերպարներ, որոնք թիկունքով են կանգնած դիտողին։ Կապույտ հագուստով տղամարդու գլխին կարմիր չալմա է, իսկ ձախ ձեռքին՝ գավազան։ Շատերը այդ կերպարներում տեսնում են նկարիչ Վան Էյքին և նրա օգնականին․ Լոնդոնի ազգային պատկերասրահի հավաքածուում գտնվող Յան Վան Էյքի ինքնադիմանկարում ՝ «Կարմիր չալմայով մարդու դիմանկար» -ում, տեսանելի է նույն կարմիր թյուրբանը։ Այդ երկու կերպարների կողքին երևում են երկու սիրամարգ և երկու կաչաղակ․ սիրամարգը անմահության և հպարտության խորհրդանիշ է։ Ըստ Մարտին Դոմինգեսի սիրամարգերը Հիսուս Քրիստոսի խորհրդանիշն են, իսկ կաչաղակները համարվում են չարի խորհրդանիշ։ Նկարիչները հաճախ հակադրել են այդ խորհրդանշական թռչուններին՝ որպես բարու և չարի երկբևեռություն։


== Ֆիլմագրություն ==
«Հրաշք լոջայում» (ֆր.՝ Miracle dans la loggia.) Ալեն Ժոբերի (ֆր.՝ Alain Jaubert) վավերագրական ֆիլմը «Ներկապնակներ» ցիկլից (Ֆրանսիա, 1989)։


== Երգերում ==
«Կանցլեր Ռոլենի Մադոննան», «Կանցլեր Գի» խմբի  երգ և ««Bregan D’Ert» նախագիծ։


== Նկարի դրվագներ ==

		
		


== Ծանոթագրություններ ==


== Արտաքին հղումներ ==
Louvre website — Interactive exploration of The Virgin and Child with Chancellor Rolin
New theories about The Virgin and Child with Chancellor Rolin and Jan van Eyck's journey to Spain
Թլզոգ

Թլզոգ, գյուղակ Արևմտյան Հայաստանում, Դիարբեքիրի վիլայեթի Բշերիկի գավառակում։


== Բնակչություն ==
XIX դարի երկրորդ կեսին հայաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Քիքբոքսինգ

Քիքբոքսինգ, սպորտային մենամարտ։ Այն հայտնի է դարձել աշխարհում 1960-ական թվականներից։ Քիքբոքսինգը ներառում է մի քանի մարտարվեստներ՝ կարատե, մուայ թայ և բոքս։ Քիքսբոքսինգը անհատական ինքնապաշտպանության և կոնտակտային սպորտի հմտությունն է։ Քիքբոքսինգը ունի 2 ճյուղ՝ ամերիկայն քիքբոքսինգ և ճապոնական քիքբոքսինգ։


== Պատմություն ==


=== Ամերիկյան քիքբոքսինգ ===
Ամերիկյան քիքբոքսինգի հայրենիքը համարվում է ԱՄՆ-ը։ Մարտարվեստը ԱՄՆ-ում հայտնի է դարձել 1960-ական թվականներից։
Ամերիկյան քիքսբոքսինգի մեջ հիմնական մաս են կազմում թեկվանդոն և շոտոկան կարատեն։ Ամերիկյան քիքբոքսինգը շատ արագ ներթափանցեց Եվրոպա։
1976 թվականին Եվրոպայում ստեղծվել է քիքբոսինգի սիրողական կազմակերպություն՝ WAKO:
Հայտնի ամերիկացի քիքբոքսինգներն են՝ Պետր Արտսը, Մասատո Կոբայասին, Անդի Սաուվերը և այլք։


=== Ճապոնական քիքբոքսինգ (K-1) ===
Ճապոնական քիքբոքսինգի մեջ հիմնական մաս են կազմում թայանական բոքսը և կյոկուշին կարատեն։
1993 թվականից սկսած ճապոնական քիքբոքսինգը սկսեց անվանվել «K-1»։
Ճապոնական քիքբոքսինգում հայտնի են՝ Գևորգ Պետրոյանը, Բուանհայ Բանչամեկը և Միրկո Ֆիլիպովիչը։


== Ծանոթագրություններ ==


== Արտաքին հղումներ ==
World Association of Kickboxing Organizations Official Site
Ռուսաստանի քիքբոքսինգի պաշտոնական կայքը
Սերոբ Բեջանյան

Սերոբ Ժորայի Բեջանյան (դեկտեմբերի 29, 1972(1972-12-29), Վաղարշապատ, Հայկական ԽՍՀ, ԽՍՀՄ), հայ դիվանագետ, միջազգայնագետ-պատմաբան։ Արտակարգ դեսպանորդ և լիազոր նախարար։ Ինդոնեզիայի Հանրապետությունում Հայաստանի Հանրապետության արտակարգ և լիազոր դեսպան։


== Կենսագրություն ==
Սերոբ Բեջանյանը ծնվել 1972 թվականի դեկտեմբերի 29-ին, Էջմիածնում։


=== Կրթություն ===
1991-1996 թվականներին սովորել է Երևանի պետական համալսարանի միջազգային հարաբերությունների ֆակուլտետում։
1996-1998 թվականներին ծառայել է ՀՀ զինված ուժերում, պահեստազորի սպա է։
2001 թվականին ավարտել է Նիդերլանդների միջազգային հարաբերությունների թագավորական ինստիտուտի դասընթացը (Նիդերլանդներ, Հաագա), 2004 թվականին՝ Ջորջ Մարշալի անվան Անվտանգության խնդիրների ուսումնասիրության կենտրոնի դասընթացը (Գերմանիա, Գարմիշ-Պարտենկիրխեն), 2005 թվականին՝ ԱՊՀ երկրների հետ տեխնիկական համագործակցության եգիպտական հիմնադրամի կողմից կազմակերպված դիվանագիտական դասընթացը (Եգիպտոս, Կահիրե), 2010 թվականին՝ Էստոնիայի ԱԳՆ և Եվրոպական հանձնաժողովի դասընթաց (Էստոնիա, Տալլին), 2010 թվականին՝ ԱՄՆ կառավարության «Մերձավոր Արեւելք- Հարավային Ասիա. Ռազմավարական հետազոտությունների կենտրոնի» բարձրաստիճան պաշտոնյաների դասընթացը (ԱՄՆ, Վաշինգտոն), 2012 թվականին՝ ՆԱՏՕ-ի պաշտպանական քոլեջի «Ավագ դասընթացը» (Իտալիա, Հռոմ), 2019 թվականին՝ Ջորջ Մարշալի անվան Անվտանգության հետազոտությունների եվրոպական կենտրոնի, բարձրաստիճան պաշտոնյաների դասընթացը (Գերմանիա, Գարմիշ-Պարտենկիրխեն)։


=== Աշխատանքային գործունեություն ===
1998 թվականի մայիս-օգոստոս ամիսներին եղել է ԱԳՆ քաղաքական վարչության 3-րդ քարտուղար, 1998-2003 թվականներին՝ ԱԳՆ գործադիր քարտուղար, 2003-2004 թվականներին՝ ԱԳՆ հասարակության հետ հարաբերությունների վարչության տեղեկատվության բաժնի 1-ին քարտուղար, 2004-2006 թվականներին՝ ԱԳՆ մամուլի և տեղեկատվության վարչության տեղեկատվության բաժնի վարիչ, 2006-2007 թվականներին՝ Հունաստանում ՀՀ դեսպանության 1-ին քարտուղար, 2007-2009 թվականներին՝ Հունաստանում ՀՀ դեսպանության խորհրդական, 2009-2014 թվականներին՝ ԱԳՆ քարտուղարության խորհրդական, 2014-2016 թվականներին՝ ՆԱՏՕ-ում ՀՀ առաքելության խորհրդական, 2016-2018 թվականներին՝ ՆԱՏՕ-ում ՀՀ առաքելության արտակարգ դեսպանորդ և լիազոր նախարար, 2018 թվականի հունիս-հոկտեմբերին՝ ԱԳՆ սպառազինությունների վերահսկման և միջազգային անվտանգության վարչության խորհրդական, 2018-2022 թվականներին՝ ԱԳՆ լրատվության և հանրային դիվանագիտության վարչության պետ։
2022 թվականի հուլիսի 11-ի ՀՀ նախագահի հրամանագրով նշանակվել է Ինդոնեզիայի Հանրապետությունում Հայաստանի Հանրապետության արտակարգ և լիազոր դեսպան։
Ունի արտակարգ դեսպանորդ և լիազոր նախարարի դիվանագիտական աստիճան։ Տիրապետում է ռուսերենին, անգլերենին։


== Ընտանիք ==
Ամուսնացած է, ունի դուստր և որդի։


== Պարգևներ ==
Ջոն Կիրակոսյանի անվան ՀՀ ԱԳՆ հուշամեդալ,
ԼՂՀ ԱԳՆ հուշամեդալ,
ՀՀ և ԼՂՀ ԱԳ նախարարների շնորհակալագրեր։


== Ծանոթագրություններ ==
Քաբուլ (օդանավակայան)

Համիդ Քարզայի անվան Քաբուլի միջազգային օդանավակայան ((փուշթուն։ د حامدکرزی نړيوال هوائي ډګر, դարի։ میدان هوائی بین المللی حامدکرزی) նաև հայտնի է որպես Խվաջա Ռոեշ)-  խոշորագույն միջազգային օդանավակայան Աֆղանստանում,   Քաբուլի գլխավոր օդային դարպասը։ Հանդիսանում բազային օդանավակայան ազգային ավիաընկերությունների համար․ Ariana Afghan Airlines, Kam Air, Safi Airways։ 2014 թվականի հոկտեմբերին Աֆղանստանի նախարարների կաբինետը հաստատել էր Աֆղանստանի ազգային ասամբլեայի վերին պալատի առաջարկը` Քաբուլի օդանավակայանին Աֆղանստանի նախկին նախագահ Համիդ Քարզայի անունը շնորհելու մասին։


== Պատմություն ==
Քաբուլի օդանավակայանը կառուցվել է ԽՍՀՄ ինժեներների կողմից 1960 թվականին։ Այդ ժամանակ Աֆղանստանը փորձում էր հասնել այլ զարգացած երկրների մակարդակին բոլոր ոլորտներում, այդ թվում՝ զբոսաշրջության։ Տարանցիկ չվերթների հաշվին՝ կառավարությունը ծրագրում էր ներգրավել ճանապարհորդներ ԱՄՆ-ից, Հնդկաստանից և Եվրոպայից։ Պետության ծրագրերը ձախողվեցին 1979 թ., երբ սկսվեց Աֆղանստանի քաղաքացիական պատերազմը։ Այդ ամբողջ ժամանակահատվածում օդանավակայանը շահագործվում էր նախագահ Նաջիբուլայի և ԽՍՀՄ-ի կողմից՝ մինչև խորհրդային զորքերի դուրսբերումը երկրից։
1992 թվականին «Քաբուլ» օդանավակայանը հայտնվել էր մոջահեդների ձեռքում և կառավարվում էր մի քանի տարի, քանի դեռ նրանց չէր տիրացել Թալիբանը։
2001 թվականի սեպտեմբերի 11-ի ԱՄՆ-ի ահաբեկչություններից հետո Աֆղանստան են մտցվել ՆԱՏՕ-ի զորքերը։ Մեկ ամիս անց ԱՄՆ Զինված ուժերի կողմից Քաբուլի օդանավակայանը կործանվել է օդանավակայանի հարթակներում կանգնած ինքնաթիռների հետ միասին։
2006 թվականին Աֆղանստանի կառավարությունն ընդունել է «Քաբուլ» միջազգային օդանավակայանի վերականգնման և զարգացման նախագիծը։ Օգնության եկավ Ճապոնիան։ Ծրագիրը ներառում էր 35 մլն ԱՄՆ դոլար արժողությամբ նոր ժամանակակից տերմինալի կառուցումը, ուղևորաշրջանառության աճը մինչև 100 000՝ 2011-ին։
Նոր միջազգային տերմինալը բացվել է 2008 թվականի նոյեմբերի 6-ին Աֆղանստանի նախագահ Համիդ Քարզայի մասնակցությամբ։ Գոյություն ունեցող տերմինալը վերանորոգվեց և օգտագործվում է ներքին օդային չվերթների իրականացման համար։ 2010 թ. փետրվարին տեղադրվեց նոր ռադարային համակարգ, իսկ մինչև տարեվերջ նախատեսվում էր օդանավակայանը հասցնել բոլոր միջազգային չափանիշներին։

Աֆղանստանի և Քաբուլի անհանգիստ իրավիճակի պատճառով օդանավակայանի անվտանգությունն ապահովում են Աֆղանական օդային ուժերը և պարբերաբար այլ երկրների ռազմական կազմակերպությունները, այդ թվում՝ Իսպանիան, Բուլղարիան, Լեհաստանիե, Թուրքիան։ Սակայն ահաբեկչություններ ամեն դեպքում լինում են։ Վերջինը տեղի է ունեցել 2009 թվականի սեպտեմբերի 8-ին, որում զոհվել է 2 մարդ։


== Ուղղություններ և ավիաընկերություններ ==


=== Բեռնային փոխադրումներ ===


== Նշումներ ==
Նյոյակ

Նյոյակ (ֆր.՝ Neuillac ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Արշյակ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17258։


== Բնակչություն ==
Համայնքի բնակչությունը 2010 թվականին կազմում էր 303 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Նյոյակի վիճակագրության ազգային ինստիտուտ (ֆր.)
Հաշփշատ

Հաշփշատ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լուշե

Լուշե (ֆր.՝  Lucheux), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 648 մարդ, բնակչության խտությունը` 23.44 մարդ/կմ²։ Բնակավայրը զբաղեցնում է 27.65 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 34 կմ հյուսիս։


== Բնակչություն ==


== Տնտեսություն ==
2010 թվականին ուներ 380 աշխատունակ (15-64 տարեկան)  բնակիչ, որոնցից ակտիվ էին 271-ը, իսկ ոչ ակտիվները` 109։ Ակտիվության ցուցանիշը կազմում է 71,3 %։ 271 աշխատունակ մարդկանցից աշխատել է 232 անձ (131 տղամարդ և 101 կին)։ Գործազուրկ են եղել 39 անձ (24 տղամարդ և 15 կին)։ 109 անաշխատունակներից 27-ը եղել են աշակերտներ կամ ուսանողներ, 44-ը` թոշակառուներ, իսկ 38-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Գյուղատնտեսության պատմություն

Գյուղատնտեսություն, տնտեսության ճյուղ, որն ուղղված է բնակչության սննդամթերքով ապահովմանն ու արդյունաբերության մի շարք ճյուղերի համար հումքի ստացմանը։


== Նեոլիթյան հեղափոխություն ==
Նեոլիթյան հեղափոխությունը մարդկային համայնքների անցումն էր որսորդների և հավաքչությամբ զբաղվողների պարզունակ տնտեսությունից դեպի հողագործության և անասնաբուծության վրա հիմնված գյուղատնտեսություն, որը գիտնականների կողմից (ակադեմիկոս Գ․ Բ․ Պոլյակ, պրոֆեսոր Ա․ Ն․ Մարկովա) բացատրվում է որպես յուրացնղից անցում սպառող տնտեսությունից արտադրող տնտեսության։ Ըստ հնագիտական տվյալների՝ կենդանիների և բույսերի ընտելացումը տեղի է ունեցել տարբեր ժամանակաշրջաններում իրարից անկախ 7-8 տարածաշրջաններում։ Նեոլիթյան հեղափոխության հնագույն կենտրոնը համարվում է Մերձավոր Արևելքը, որտեղ ընտելացումը սկսել է ավելի քան 10000 տարի առաջ։ Աշխարհահամակարգերի տեսության կենտրոնական մասերում որսորդությամբ և հավաքչությամբ զբաղվող հասարակությունների վերածումը ագրարային հասարակության տեղի է ունեցել լայն ժամանակային տիրույթում՝ մ․թ․ա․ 10-ից մինչև 3-րդ հազարամյակները, իսկ ծայրամասային տարածաշրջանների մեծ մասում անցումը արտադրող տնտեսությանն ավարտվել է ավելի ուշ։
Գոյություն ունեն մի քանի մրցակցող տեսություններ երկրագործութայն առաջացման պատճառների մասին։ Ամենատարածվածը համարվում են հետևյալները՝

«Օազիսների» տեսություն, որի կողմնակիցը եղել է Գորդոն Չայլդը։ Այն տնտեսական փոփոխությունները կապում է սառցե ժամանակաշրջանի ավարտին տեղի ունեցած կլիմայական փոփոխությունների հետ,
Բլրաշատ լանջերի տեսությունը ենթադրում է, որ ընտելացումն սկսվել է Տավրոսյան լեռնահամակարգի լանջերին՝ Թուրքիայում և Զագրոսի լանջերին՝ Իրանում, որտեղ կլիման չի եղել չորային և պահպանվել է վայրի կենդանիների և բույսերի բազմազանություն։
«Ֆիեստայի» տեսությունը հնարավոր է համարում այն, որ տեղական մշակույթի շրջանակներում տեղ է ունեցել սեփական իշխանության ու հզորության ցուցադրումը։
Ժողովրդագրական տեսություն, որն առաջարկել է Կառլ Զաուերը, ենթադրում է, որ բնակչության թվաքանակի ավելացումը ոչ թե  հողագործությանն անցնելու հետևանք էր, այլ նրա պատճառը։
«Ուղղորդված էվոլյուցիայի» տեսություն, բույսերի ընտելացումը դիտարկում է որպես մարդկանց և բույսերի փոխադարձ հարմարեցման արդյունք։Եթե գյուղատնտեսության տակ հասկանք լայնածավալ ինտենսիվ հողի մշակում, մանոկուլտուևասի կազմակերպած ոռոգումը և մասնագիտացված աշխատանքի օգտագործումը «Գյուղատնտեսության գյուտարարներ» անունը կարելի է շնորհել շումերներին, Մ․թ․ա․ 5500 թվականից սկսած։ Ինտենսիվ գյուղատնտեսության մեթոդը թույլ է տալիս ապահովել բնակչության ավելի մեծ զանգված, քան որսորդության և հավաքչության մեթոդով։ Ինչպես նաև հնարավորություն էր տալիս ավելորդ ապրանքի կուտակման օգտագործման, կամ վաճառքի փոխանակման։
Ֆերմերների հնարավորությունն այն է, որ նրանք կարողանում էին կերակրել ավելի մեծ թվով մարդկանց, որոնց գործունեուտյունը ոչ մի ընդհանուր բան չի ունեցել գյուղատնտեսության հետ, ինչպես նաև կերակրում էր բանակին։


== Ծանոթագրություններ ==
Բորմիդա

Բորմիդա  (իտալերեն՝  Bormida) կոմունա Իտալիայում, Լիգուրիա մարզում՝ Սավոնա գավառում։
Բնակչությունը ըստ 2008 թվականի տվյալների կազմում է 456 մարդ, խտությունը՝ 20 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 17040։ Հեռախոսային կոդ՝ 019։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 019 54718
Էլեկտրոնային փոստ՝ անհայտ


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դոլմաբահչե մզկիթ

Դոլմաբահչե մզկիթ (թուրքերեն՝ Dolmabahçe Camii), հայտնի է նաև որպես Բեզմիալեմ Վալիդե Սուլթանի մզկիթ (թուրքերեն՝ Bezmialem Valide Sultan Camii), 19-րդ դարի մզկիթ, որը գտնվում է Ստամբուլի Դոլմաբահչե պալատի մոտ։


== Պատմություն ==
Մզկիթի կառուցումը սկսվել է 1853 թվականին Աբդուլ Մեջիդ սուլթանի մոր՝ վալիդե սուլթան Բեզմիալեմ Սուլթանի հրամանով։ Ճարտարապետ է նշանակվել Կարապետ Պալյանը, ով Բալյան հայտնի ճարտարապետների ընտանիքի ներկայացուցիչ էր։ Մզկիթի կառուցումը ավարտվել է վալիդեի մահվանից հետո։
Մզկիթը կառուցված է բարոկկո ոճով և ձևավորված է ամպիր և բարոկկո ոճերով։ Մզկիթի առանձնահատկությունները դարձան խոշոր լուսամուտները։ Մզկիթը ունի մեկ գմբեթ և երկու մինարեթներ, որոնք ունեն երկու պատշգամբներ։ Քանի որ մզկիթը եղել է պալատական կոմպլեքսի մի մաս, այնտեղ կառուցվել է սուլթանի համար նախատեսված անձնական աղոթատեղի։


== Ծանոթագրություններ ==


== Արտաքին հղումներ ==
ArchNet.org։ «General information on Dolmabahçe Mosque»։ Արխիվացված է օրիգինալից 2012-05-03-ին։ Վերցված է 2009-03-06 
Images of the Dolmabahçe Mosque
«Мечеть Долмабахче» (ռուսերեն)։ Стамбул для вас։ Արխիվացված է օրիգինալից 2014-10-06-ին։ Վերցված է 2014-08-05
Ստյուարտ Նիքըլսոն

Ստյուարտ Նիքըլսոն (հունվարի 8, 1948(1948-01-08)), բրիտանացի ջազի պատմաբան, կենսագիր, երաժշտական քննադատ, լրագրող և վերլուծաբան։ Լինելով ջազի պատմության հանրաճանաչ փորձագետ՝ հեղինակել է ջազի այնպիսի աստղերի կենսագրություններ, ինչպիսիք են Էլլա Ֆիցջերալդը, Բիլլի Հոլիդեյը, Դյուկ Էլինգտոնը։ Բազմաթիվ հոդվածներ է գրել լրագրերի, ամսագրերի և ակադեմիական պարբերականների համար, դասախոսել է Լիդսի կոնսերվատորիայում և միջազգային բազմաթիվ երաժշտական հաստատություններում։


== Կարիերա ==
Ստյուարտ Նիքըլսոնը ծնվել է Ուելսի Քարդիֆ քաղաքում և երաժշտական տեսաբանի և կլարնետահարի կրթություն է ստացել Ուելսի երաժշտության և թատրոնի քոլեջում, որտեղ սովորել է 1967-1971 թվականներին։ Նա գրել է Էլլա Ֆիցջերալդի, Բիլլի Հոլիդեյի և Դյուկ Էլինգտոնի կենսագրությունները, հրատարակել է ջազին վերաբերող հոդվածներ բազմաթիվ ամսագրերում և թերթերում, ներառյալ «The Observer», «Western Mail», «Gramophone» և այլ պարբերականներում։ Գրել է նաև ջազի և ջազ-ռոքի մասին ընդարձակ վերլուծություններ, Եվրոպայում 21-րդ դարի ջազ-ֆյուժն ոճի զարգացման ժամանակագրության 
հեղինակն է։ Նիքըլսոնը Լիդս երաժշտական քոլեջի պրոֆեսորադասախոսական կազմի նախկին անդամ է, որտեղ դասավանդել է որպես հրավիրյալ պրոֆեսոր։ 2009 թվականին Ամստերդամի կոնսերվատորիայում կազմակերպված եվրոպական կոնսերվատորիաների ասոցիացիաների համագումարում ջազ պլատֆորմի գլխավոր խոսնակն էր։ Որպես հյուր խոսնակ և դասախոս ելույթներ է ունեցել նաև մի շարք հաստատություններում, ինչպես Լիդսի կոնսերվատորիան, Գրինվիչի երաժշտության և պարի Տրինիտի կոնսերվատորիան, Վիեննայի երաժշտության և կատարողական արվեստի համալսարանը, Ուելսի երաժշտության և թատրոնի քոլեջը, Նորվեգիայի Մայջազ փառատոնը և Էսեքսի ջազի ազգային արխիվը։


== Աշխատություններ ==
Էլլա Ֆիցջերալդ, ջազի առաջին տիկնոջ կենսագրություն (առաջին հրատարակությունը լույս է տեսել 1993 թվականին, երկրորդը՝ 2004 թվակաին փետրվարին, Լոնդոնում)
Բիլլի Հոլիդեյ (1995 թվական, Լոնդոն)
Ջազ.ժամանակակից վերածնունդ (1990 թվական, Լոնդոն), վերահրատարակվել է որպեսՋազ.1980-ականների վերածնունդ (1995թվական, Նյու Յորք)
Ջազ-ռոք. պատմություն (1998 թվական, Լոնդոն)
Վերհիշելով տեմպը.Դյուկ Էլինգտոնի դիմանկարը (1999 թվական, Լոնդոն)
Մի՞թե ջազը մահացել է (Թե՞ փոխել է հասցեն) (2005 թվական, Լոնդոն)


== Ծանոթագրություններ ==
Վերա Բուշֆիլդ

Վերա Բուշֆիլդ (անգլ.՝ Vera Calahan Bushfiled, օգոստոսի 9, 1889(1889-08-09), Miller, Հարավային Դակոթա, ԱՄՆ - ապրիլի 16, 1976(1976-04-16), Ֆորթ-Քոլինս, Կոլորադո, ԱՄՆ), ամերիկացի քաղաքական գործիչ, Հարավային Դակոտայի առաջին տիկինը 1939-1943 թվականներին, Հարավային Դակոտայից ԱՄՆ-ի սենատորը 1948 թվականի հոկտեմբերի 6-ից մինչև դեկտեմբերի 26-ը։ Նա նշանակվել է սենատոր, որպես իր մահացած ամուսնու փոխարինող։


== Կենսագրություն ==


=== Վաղ տարիներ ===
Վերա Կալահանը ծնվել է 1889 թվականի սեպտեմբերի 8-ին Միլլերում՝ Հարավային Դակոտայում (նույն թվականին Հարավային Դակոտան պաշտոնապես ստացել է նահանգի կարգավիճակ)։ Նրա ծնողները՝ Մորիս Կալահան և Մարի Կալահան, եղել են ֆերմերներ, ովքեր վերջերս տեղափոխվել են Այովա, բացի Վերայից, նրանք դաստիարակել են նրա երկու քույրերին ու եղբորը։
1912 թվականին ավարտել է Մենոմինի, Վիսկոնսինի նահանգի Ստաուտի ինստիտուտի հայրենական գիտության ֆակուլտետը։ Ավելի ուշ նա սովորել է Մինեսոտայի համալսարանում։ 1912 թվականի ապրիլի 15-ին Վերա Կահալանն ամուսնացել է Հարլան Բուշֆիլդի՝ Միլլերում ծնված և մեծացած փաստաբանի հետ։ Ամուսնությունից հետո, Վերան ստացավ ամուսնու ազգանունը։ Բուշֆիլդներն ունեցել են երեք երեխա՝ Մերի, Ջոն և Հարլան կրտսերը։


=== Քաղաքական գործունեություն ===
Վերայի ամուսինը, Հարլանը, ներգրավվել է պետական քաղաքականության մեջ և, ի վերջո, գլխավորել Է Հարավային Դակոտայի Հանրապետական կուսակցությունը։ Ավելի ուշ 1939-1943 թվականներին նա զբաղեցրել է Հարավային Դակոտայի նահանգապետի պաշտոնը։ Նույն ժամանակ Վերան դարձավ այդ նահանգի առաջին տիկինը։ Երբ 1942 թվականի նոյեմբերին Հարլանին ԱՄՆ Սենատ ընտրեցին, նա աշխատում էր կանոնների և ֆինանսների կոմիտեներում, ինչպես նաև Կոլումբիայի շրջանում, գյուղատնտեսության և անտառային տնտեսության և հնդկացիների հարցերով կոմիտեներում։ Բուշֆիլդը վաստակել է Ռուզվելտի նոր կուրսի ծրագրերի առաջատար իզոլյացիոնիստի և բացահայտ հակառակորդի հեղինակությունը։
Հոկտեմբերի 6-ին Հարավային Դակոտայի նահանգապետ Ջորջ Նիքսոնը Վերա Բուշ Ֆիլդին նշանակել է իր պաշտոնում, որպեսզի լրացնի ամուսնու պաշտոնավարման ժամկետը։
1948 թվականի դեկտեմբերի 26-ին Բուշֆիլդը հրաժարական տվեց։


== Ծանոթագրություններ ==
Նորդայմ

Նորդայմ (ֆր.՝ Nordheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 797 մարդ, բնակչության խտությունը` 126.11 մարդ/կմ²։ Բնակավայրը զբաղեցնում է 6.32 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 19 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 526 աշխատունակ (15-64 տարեկան) բնակիչ, որոնցից ակտիվ էին 384-ը, իսկ ոչ ակտիվները` 142։ Ակտիվության ցուցանիշը կազմում է 73,0 %։ 384 աշխատունակ մարդկանցից աշխատել է 369 անձ (192 տղամարդ և 177 կին)։ Գործազուրկ են եղել 15 անձ (8 տղամարդ և 7 կին)։ 142 անաշխատունակներից 46-ը եղել են աշակերտներ կամ ուսանողներ, 71-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյոզալշեխ

Գյոզալշեխ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիս գետի աջ ափից 6 կմ հարավ, Բաղդատ տանող ճանապարհից արևելք, Դիարբեքիր քաղաքից 22-23 կմ հարավ-արևելք՝ ցածրադիր սարավանդի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բուրերի պատերազմի հուշահամալիր (Մոնրեալ)

Բուրերի պատերազմի հուշահամալիր (անգլ.՝ The Boer War Memorial), քանդակագործ Ջորջ Ու. Հիլի քանդակած հուշարձանը Կանադայի Քվեբեկ նահանգի Մոնրեալ քաղաքի Դորչեսթեր հրապարակում։


== Պատմություն ==
Ջորջ Ու. Հիլի (1862-1934) քանդակած Բուրերի պատերազմի հուշահամալիրը 1907 թվականի մայիսի 24-ին բացվել է Դոմինիոնի հրապարակում (այժմ հայտնի է որպես Դորչեսթեր հրապարակ)։ Հուշահամալիրը նվիրված է այն մոնրեալցիներին, որոնք բրիտանացիների հետ պայքարեցին Բուրերի պատերազմում։ Նվիրվածության մասին այս հայտարարությունը ճիշտ չէ։ Հուշարձանի վրայի գրությունն ասում է. «Ի երախտագիտություն Լորդ Ստրատոնայի ցուցաբերած հայրենասիրության և հասարակական ոգու՝ Հարավային Աֆրիկայում ծառայելու համար հեծելազորը վերազինելու համար»։ Հուշարձանի հակառակ կողմում նշվում է` «Ի հիշատակ այն հերոս կանադացիների և նրանց ընկերների նվիրվածության, որոնք ընկան Հարավային Աֆրիկայի պատերազմում»։ Մոնրեալցիների համար հիշատակում չկա։
Սա Մոնրեալի միակ ձիարձանն է, և, որպես կանոն, հեծված չէ, այլ սանձված է։ Բուրերի պատերազմի հուշահամալիրը կանգնած է դեպի հյուսիս և նայում է դեպի Մոն Ռուայալի խաչը, որը հրապարակում տեսանելի էր մինչև 1929 թվականը։ Հուշարձանի պատվանդանին, պղնձի խորաքանդակներ են և յուրաքանչյուր ճակատամարտի անունը։ 2014 թվականին հուշարձանը կանգնած էր դեպի հարավ-արևելք։ Դորչեսթեր հրապարակը վերականգնվել է, սակայն Place du Canada-ն (ներառում է Մոնրեալի առաջին համաշխարհային պատերազմի անհայտ զինվորի հուշարձանը) դեռևս պարսպապատված էր։
Բուրերի պատերազմը Քվեբեկյան հասարակությունում համակրանք չէր վայելում և դիտվում է որպես կայսերական պատերազմ։ Կանադայի վարչապետ Ուիլֆրիդ Լորեն դեմ էր պատերազմին, սակայն, վերջ ի վերջո, զիջում է զինված ուժերի և զինվորական ծառայության զորակոչի առաջարկին։
Պատերազմից երկու տասնամյակ անց կանադացիները փետրվարի 27-ին հավաքվեցին (Կանադայում հայտնի է որպես «Պարդեբերգի օր») Հարավային Աֆրիկյան պատերազմի հուշահամալիրի շուրջ` աղոթելու և մեծարելու վետերաններին։ Դա շարունակվեց մինչև Առաջին համաշխարհային պատերազմի ավարտը, երբ նոյեմբերի 11-ը դարձավ զինադադարի օր (հետագայում կոչվեց Հիշատակի օր)։
Հրապարակում գտնվող չորս հիմնական հուշարձանները` Ռոբերտ Բյոռնսի հուշահամալիրը, Ուիլֆրիդ Լորեի հուշարձանը և Վիկտորյա թագուհու ադամանդե հոբելյանի ցայտաղբյուրը կազմում են հինգ հավասարակողմ խաչ՝ դեպի Դոմինիոն հրապարակի շենք նայող տաղավարով։
2009 թվականի հուլիսի 8-ին իրականացվեց 23 միլիոն դոլար արժողությամբ նախագիծ՝ վերականգնելու Բուրերի պատերազմի հուշահամալիրի շուրջ գտնվող Դորչեսթեր հրապարակը և Place du Canada-ն։


== Ծանոթագրություններ ==
Նախոդի շրջան

Նախոդի շրջան (չեխ․՝ okres Náchod), շրջան Չեխիայի Հրադեց Կրալովեի երկրամասում։ Վարչական կենտրոնն է Նախոդ քաղաքը։ Տարածքը 1045,94 կմ² է։ Բնակչությունը 2020 թ. տվյալներով կազմում է 91 634 մարդ։ Շրջանի կազմի մեջ է մտնում 78 համայնք։


== Ծանոթագրություններ ==
Զոր (Սուրմալուի գավառ)

Անվան այլ կիրառումների համար տե՛ս՝ Զոր (այլ կիրառումներ)Զոր, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Վիլլի Ռովելլի

Ուիլյամ Ռովելլի (ֆր.՝ William Rovelli, առավել տարածված է՝ Վիլլի Ռովելլի) (հունվարի 3, 1981(1981-01-03), Կլյուզ, Ֆրանսիա), իտալական ծագմամբ ֆրանսիացի վերլուծաբան, դերասան և կոմիկ հեռուստահաղորդավար։ Ներկայումս նկարահանվում է Ֆորտ Բոյար հեռուստախաղում, որտեղ մարմնավորում է գիժ խոհարար Վիլլի Ռովելլի դերը։ Հասակը կազմում է 164 սանտիմետր։


== Կենսագրություն ==
Ուիլյամը ծնվել է 1980 թվականի մարտի 18-ին Կլյուզում։ 17 տարեկանում տեղափոխվել է Փարիզ։ Մանկուց եղել է տաղանդավոր երեխա, այդ իսկ պատճառով 13 տարեկանում ավարտել է համալսարանը՝ դառնալով Ֆրանսիայի ամենաերիտասարդ շրջանավարտը։ 1998 թվականի մարտի 8-ին իր առաջնախաղն է ունեցել ֆրանսիական հեռուստատեսությունում՝ մասնակցելով «Ձեր ծափահարությունների ներքո» հեռուստաշոուին։ Նույն տարվանից դարձել է ռադիոհաղորդավար՝ NRJ ռադիոընկերությունում։ Մինչև 2005 թվականը, որպես վերլուծաբան, աշխատել է «Խելագար թագավորը» հեռուստաշոուում։ 2007- 2008 թվականներին աշխատել է Canal+ հեռուստաընկերությունում, որտեղ աշխատել է «Հատուկ թողարկում» հաղորդաշարում։ 2012 թվականի հուլիսի 28-ին մասնակցել է Ֆորտ Բոյար հեռուստախաղին, որտեղ եղել է թիմի ավագ։ Նրա խաղը հավանել է Յան Լե Գակը և առաջարկել նրան մարմնավորել խելագար խոհարարի դերը, ով առաջարկում է խաղացողներին փորձել էկզոտիկ մթերքներ, որոնք ունեն զզվելի համ։ Յանը առաջարկել է նրան որևէ անվաբում մտածել, սակայն Ռովելլին նշել է, որ ցանկանում է իր անունը ավելի հայտնի դարձնել, որին Հայր Ֆուրան (Յան Լե Գակ) համաձայնվել է։ Այսպես հայտնվել է նոր փորձություն՝ Վիլլի Ռովելլիի ռեստորանը, որը օգտագործվում է 2013 թվականին եթերաշրջանից մինչ օրս։ Հեռուստախաղը հայտնի է ոչ միայն Ֆրանսիայում, այլ նաև աշխարհի մի շարք երկրներում ևս, այդ թվում նաև Հայաստանում։


== Ծանոթագրություններ ==


== Արտաքին հղումներ ==
Ռովելլի կենսագրություն Archived 2016-10-12 at the Wayback Machine.
Подробная биография.
Ապստամբների պատիժը

Ապստամբների պատիժը (իտալերեն՝ Punizione dei ribelli), Սանդրո Բոտիչելլիի հեղինակած որմնանկարը, որը ստեղծել է 1480-1482 թվականների միջև ընկած ժամանակահատվածում։ Գտնվում է Վատիկանի Սիքստինյան կապելլայում։


== Կենսագրությու ==
1480 թվականի հոկտեմբերի 27-ին Բոտիչելլին, Ֆլորենցիայից այլ նկարիչների հետ միասին, որոնք թվում էին Դոմենիկո Գիրլանդայոն և Կոզիմո Ռոսելլին, ժամանել է Հռոմ, ուր նրանք հրավիրվել էին մասնակցելու  Ֆլորենցիայի Հանրապետության փաստացի կառավարիչ Լորենցո դե Մեդիչիի և Հռոմի պապ Սիքստոս IV-ի հաշտեցման ծրագրին։ 1481 թվականի գարնանը Ֆլորենցիայից եկած նկարիչներն սկսել են աշխատել Սիքստինյան կապելլայում Պիետրո Պերուջինոյի հետ միասին, որն ավելի վաղ էր սկսել աշխատանքը։
Նկարի թեման զուգահեռ է Մովսեսի և Հիսուս Քրիստոսի պատմությունների միջև, որպես Հին և Նոր Կտակարանների շարունակականության խորհրդանիշ, ինչպես նաև Մովսեսին տրված օրենքի և Հիսուսի ուղերձի շարունակականություն, որն իր հերթին ընտրել է Սուրբ Պետրոսին (առաջին Հռոմի պապ)՝ որպես իր իրավահաջորդ․ այն պետք է ծառայեր Սուրբ Պետրոսի ժառանգների՝ պապերի օրինականության հռչակմանը։
Բոտիչելին օգնականների մասնակցությամբ զարդարել է կապելլայի պատերը երեք որմնանկարներով։ Բացի այդ, նա, պապի հանձնարարությամբ, իրականացրել է աշխատանքների ընդհանուր ղեկավարումը, և որոշել է որմնանկարների ամբողջ շարքի գաղափարախոսությունը։


== Նկարագրություն ==
Որմնանկարը մտնում է «Մովսեսի պատմության» մեջ և նրանում, ինչպես մյուս որմնանկարներում, պատկերված են Ավետարանից մի քանի դրվագներ։ Այն գտնվում է կապելլայի հարավային պատին՝ խորանից ձախ։
Որմնանկարի հիմնական բովանդակությունը ղևտականների ապստամբությունն է Մովսեսի և Ահարոնի իշխանության դեմ։ Առաջին պլանում աջ կողմում պատկերված են Մովսեսը, ապստամբները, որոնք փորձում են քարկոծել նրան, և Նավեի օրդի Օսեսը, որը փակում է նրանց ճանապարհը։ Կենտրոնում Մովսեսը Գերագույն քահանայի և պապական տիարի կերպարով վտարում Կորխին և այլ դավադիրների։ Ձախ կողմում հողը բացվում է ու կլանում դավադրության ղեկավարներին։ Կենտրոնի կամարի վրայի գրությունը ասում է՝ Nemo sibi assumat honorem nisi vocatus a Deo tamquam Aaron (ոչ ոք չի համարձակվում զոհաբերության պատիվը վերցնել, եթե նա կանչված չէ Աստծո կողմից ինչպես Ահարոնը)։
Որմնանկարը գտնվում է «Բանալիների հանձնումը Սուրբ Պետրոսին» որմնանկարի դիմաց,  որը խորհրդանշում է պապական իշխանության լեգիտիմությունը, և պետք է, իր հերթին, նախազգուշացում ծառայեր այլախոհներին, որոնք ոտնձգություն են կատարում քահանայական իշխանության դեմ։


== Ծանոթագրություններ ==


== Գրականություն ==
Santi, Bruno Botticelli // I protagonisti dell'arte italiana. — Florence: Scala, 2001.
Петрочук О.К Сандро Боттичелли. — М.: Искусство, 1984. — 224 с.
Չիրդիլելիանթկարի

Չիրդիլելիանթկարի (վրաց.՝ ჩირდილელიანთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 940 մետր բարձրության վրա։ Շրջկենտրոն Դուշեթից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 187 մարդ։


== Ծանոթագրություններ ==
Քարձոր (Սպերի գավառ, ամառանոց)

Անվան այլ կիրառումների համար տե՛ս՝ Քարձոր (այլ կիրառումներ)Քարձոր, ամառանոց Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 10 կմ հարավ-արևմուտք, Քարձոր գյուղից 2 կմ հարավ-արևելք, Քարձոր գետակի ձախ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նիկոլայ Վավիլով

Նիկոլայ Իվանովիչ Վավիլով (ռուս.՝ Николай Иванович Вавилов, նոյեմբերի 13 (25), 1887, Մոսկվա, Ռուսական կայսրություն - հունվարի 26, 1943(1943-01-26)[…], Սարատով, ՌԽՖՍՀ, ԽՍՀՄ), խորհրդային խոշոր գիտնական, ակադեմիկոս, գենետիկ, բուսաբան, աշխարհագրագետ։ Գիտարշավների հիման վրա պարզել է աշխարհում մշակովի բույսերի առաջացման յոթ կենտրոն։ Դրանցից մեկը նա համարում էր Հայաստանը։ Ստալինյան բռնաճնշումների ժամանակ ձերբակալվել է և մահապատժի ենթարկվել իբրև Ժողովրդի թշնամի։


== Ծանոթագրություններ ==
(7782) Մոնի

(7782) Մոնի (անգլ.՝ Mony), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 7-ին Սանտա Լյուչիա Ստրոնկոնե աստղադիտարանի կողմից Ստրոնկոնեյում։
Միջին հեռավորությունը Արեգակից կազմում է 3,160799 ա. մ., առավելագույնը մոտենում է 2,1578 ա. մ. հեռավորության վրա և հեռանում 4,1638 ա. մ.։ Արեգակի շուրջ մեկ ամբողջական պտույտ է կատարում 2052,55 երկրային օրվա ընթացքում, իր ուղեծրով շարժվելով միջինում 0,175392 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7782) Մոնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բախվան

Բախվան, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բիլոնային մետաղադրամներ

Բիլոնային մետաղադրամներ ( ֆր.՝ billon), ոչ լիարժեք (մանրադրամային, կրեդիտային) մետաղադրամներ, որոնց գնողունակությունը գերազանցում է նրանց մեջ պարոնակվող մետաղի արժեքին։ Ավելի նեղ իմաստով դրանք այնպիսի մետաղադրամներն են, որոնցում ազնիվ մետաղների (ոսկու կամ արծաթի) կազմում է փոքր մասը, իսկ լիգատուրան՝ մեծ մասը։ Ավելի նեղ իմաստով՝ արծաթե մետաղադրամներ 500-րդ կամ ավելի ցածր հարգի, որտեղ լիգատուրային մետաղի դերում, որպես կանոն, հանդես է գալիս պղինձը։


== Բիլոն ==
13-րդ դարում Ֆրանսիայում «բիլոն» (ֆր.՝ billon) բառով անվանում էին որպես մետաղադրամ չհատված ազնիվ մետաղը, այսինքն ոսկին կամ արծաթը ձուլակտորի տեսքով կամ նույնիսկ ամբողջովին չմշակված տեսքով։ Անգլիայում այն տրանսֆորմացվեց հասկացության (ներդրումային, քաշային մետաղադրամ)։ Ֆրանսիայում, ինչպես նաև շատ այլ երկրներում (մասնավորապես Ռուսաստանում) 15-րդ դարում «բիլոն» բառը սկսեց նշանակել համաձուլվածք ազնիվ մետաղի աննշան պարունակությամբ , ավելի նեղ իմաստով՝ պղնձի և արծաթի համաձուլվածք, որտեղ արծաթի պարունակությունը կազմում է 50 %-ից պակաս («սպիտակ պղինձ»)։


== Բիլոնային մետաղադրամների օրինակներ ==
Բիլոնը կիրառվում էր մետաղադրամների պատրաստման համար (բիլոնային մետաղադրամն այդ իմաստով՝ արծաթե մետաղադրամ 500-ից պակաս հարգով), ինչպես նաև զարդերի պատրաստման համար։ Հայտնի են բիլոնային մետաղադրամներ, որոնք հատվել են մ.թ.ա. 6-5 դարերում Փոքր Ասիայում, Լեսբոս կղզում և որոնք պարունակում էին 40 % արծաթ և 60 % պղինձ։ Այն բիլոնային մետաղադրամների պատրաստումը, որոնց լիգատուրային համաձուլվածքի մեջ գերակշռում էր պղինձը, մեծ թափ ստացավ Հռոմեական կայսրությունում (դենարիաներ, անտոնինիաներ), հասնելով իրենց գագաթնակետին Գալիեն կայսրի ժամանակ (253-268 թթ)։ Որպես մաշվածության հետևանք բազմաթիվ բիլոնային մետաղադրամներ պատրաստվում էին միջին դարերում։ Ըստ մետաղի գույնի տարբերում էին սպիտակ (լատ.՝ argentum album) և սև մետաղադրամներ (լատ.՝ argentum nigrum), համապատասխանաբար բարձր (օրինակ պրահյան գրոշ) և ցածր հարգի (չեխական դենարի)։
Ռուսական կայսրությունում 1867-ից մինչև 1917 թվականները 5,10,15 և 20 կոպեկ անվանական արժեքով մետաղադրամները հատվում էին բիլոնից 50% արծաթի պարունակությամբ (մինչև 1867 թվականը այդ մետաղադրամները թողարկվում էին 868 կամ 750 հարգի արծաթից). ՌԽՖՍՀ-ում (ավելի ուշ ԽՍՀՄ-ում) 1921-ից մինչև 1931 թվականները 10, 15 և 20 կոպեկ մետաղադրամները նույնպես թողարկվում էին բիլոնից (500 հարգի արծաթ)։


== Ծանոթագրություններ ==


== Աղբյուրներ ==
Нумизматический словарь / [Автор։ Зварич В.В.]. - 4-е изд.. - Львов։ Высшая школа, 1980.
Словарь нумизмата / [Авторы։ Фенглер Х., Гироу Г., Унгер В.] / Пер. с нем. М. Г. Арсеньевой / Отв. ред. В. М. Потин. - 2-е изд., перераб. и доп.. - М.։ Радио и связь, 1993. - ISBN 5-256-00317-8.
словарь Брокгауза и Ефрона Энциклопедический словарь Брокгауза и Ефрона. - СПб.։ Семеновская типолитография (И. А. Ефрона), 1890-1907. - «Викитека»
Мэттингли Г. Монеты Рима. С древнейших времен до падения Западной Империи. - М.։ Collector's Books, 2005. - ISBN 1-932525-37-8.
Լոնգվիլ սյուր Օբ

Լոնգվիլ սյուր Օբ (ֆր.՝ Longueville-sur-Aube), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 131 մարդ, բնակչության խտությունը` 11.25 մարդ/կմ²։ Բնակավայրը զբաղեցնում է 11.64 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ արևելք, Շալոն ան Շամպայն քաղաքից` 60 կմ հարավ-արևմուտք, Տրուա քաղաքից` 31 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 80 աշխատունակ (15-64 տարեկան) բնակիչ, որոնցից ակտիվ էին 50-ը, իսկ ոչ ակտիվները` 30։ Ակտիվության ցուցանիշը կազմում է 62,5 %։ 50 աշխատունակ մարդկանցից աշխատել է 45 անձ (27 տղամարդ և 18 կին)։ Գործազուրկ են եղել 5 անձ (2 տղամարդ և 3 կին)։ 30 անաշխատունակներից 7-ը եղել են աշակերտներ կամ ուսանողներ, 9-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ՅունիԿրեդիտ

UniCredit, իտալիական ֆինանսական ընկերություն։ Հիմնադրվել է 2005 թվականին։ Շտաբ-գրասենյակը գտնվում է Միլանում։ Ըստ 2013 թվականի տվյալների՝ ընկերությունը ունի 148 341 աշխատակից։


== Ծանոթագրություններ ==


== Արտաքին հղումներ ==
Պաշտոնական կայքը Archived 2008-12-25 at the Wayback Machine.
Պոնար

Պոնար (ռուս.՝ Понарь), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դավիթ Նալբանդյան

Դավիդ Պաբլո Նալբանդյան (իսպ.՝ David Pablo Nalbandian, հունվարի 1, 1982(1982-01-01), Ունկուիլյո, Colón Department, Կորդովա, Արգենտինա]), ծագումով հայ հայտնի արգենտինացի թենիսիստ։


== Հակիրճ տեղեկատվություն ==
Դավիթ Նալբանդյանը ծնվել է Արգենտինայի Հանրապետության Կորդոբա մարզի Ունկուիլիո փոքրիկ քաղաքում։ Հինգ տարեկանից սկսել է թենիս խաղալ  իրենց տան բակում հայազգի պապի կառուցած խաղադաշտում։ Խաղընկերներն իր ավագ եղբայրներն էին, որոնք ներկայումս աշխատում են որպես թենիսի մարզիչներ։ Տասնութ տարեկանում Դավիթը դարձել է պրոֆեսիոնալ թենիսիստ։
Մասնակցելով պատանեկան ու երիտասարդական մրցաշարերի՝ 1998 թվականի վերջերին աշխարհում ճանաչվել է երրորդ ուժեղագույն մարզիկը մենախաղերում։ 2000 թվականին Ամերիկայի Միացյալ Նահանգների բաց առաջնությունում հասել է մինչև եզրափակիչ և այդտեղ պարտության մատնել նաև պատանի Ռոջեր Ֆեդերերին ու ճանաչվել մրցումների հաղթող։ Այդ նույն տարում զուգախաղերում ճանաչվել է հինգերորդ ուժեղագույն թենիսիստը աշխարհում։
Դավիթը, որ մինչև 2013 թվականը մասնակցել է թենիսի ATP մրցաշարերի, աշխարհի ուժեղագույն թենիսիստների դասակարգման աղյուսակում իր մարզական կարիերայի ընթացքում ամենաբարձր՝ երրորդ տեղն է զբաղեցրել 2006 թվականի մարտին։ 2002 թվականին նա մենախաղերում եզրափակիչ փուլ է հասել Ուիմբլդոնի հեղինակավոր մրցաշարում։ Անհատական մրցումներում հաղթողի պատվանդանի ամենավերին աստիճանին ընդհանուր առմամբ կանգնել է տասնմեկ անգամ,  ներառյալ՝ մեկ անգամ Tennis Masters Cup-ի 2005 թվականի և երկու անգամ՝ Masters 1000-ի մրցաշարերում հաղթելու համար։ Նալբանդյանը արգենտինացի միակ թենիսիստն է, ում հաջողվել է Մեծ սաղավարտի բոլոր` չորս մրցաշարերում հասնել կիսաեզրափակիչ, մի շարք դեպքերում՝ նաև եզրափակիչ փուլին։
Դևիսի գավաթի մրցումներում, որոնք կարելի է համարել աշխարհի թիմային առաջնություն, Դավիթ Նալբանդյանը, հանդես գալով Արգենտինայի հավաքականի կազմում որպես նրա առաջին համարը, 2006, 2008 և 2011 թվականներին հասել է մինչև եզրափակիչ փուլ։ Խաղացել է աջ ձեռքով, իսկ նրա զույգ ձեռքի հարվածը համարվել է պարզապես ջախջախիչ հարված։
Մեծ թենիսին հրաժեշտ տալուց հետո Նալբանդյանն իր ուժերը փորձել է ավտոմրցարշավորդների մրցումներում, մասնակցել Rally Argentina մրցաշարերին։
2008 թվականին Դավիթ Նալբանդյանին շնորհվել է Հայաստանի Հանրապետության քաղաքացու անձնագիր։


== Ծանոթագրություններ ==


== Արտաքին հղումներ ==
Official website (Իսպաներեն)
Կորի Բուկեր

Կորի Էնթոնի Բուկեր (անգլ.՝ Cory Anthony Booker, ապրիլի 27, 1969(1969-04-27), Վաշինգտոն, Կոլումբիայի շրջան, ԱՄՆ), ամերիկացի քաղաքական գործիչ Դեմոկրատական կուսակցությունից։ 2013 թվականից Նյու Ջերսի նահանգի սենատոր, 2006-2013 թվականներին Նյուարքի քաղաքապետ։
Բուկերը Սթենֆորդի համալսարանի շրջանավարտ է, սովորել է Օքսֆորդի համալսարանում և Եյլի համալսարանի իրավաբանական դպրոցում։
Իր քաղաքական կարիերան սկսել է որպես Նյուարքի քաղաքային խորհրդի անդամ (1998–2002), 2002 թվականին անհաջողորեն առաջադրվել է քաղաքապետի պաշտոնում։
2019 թվականի փետրվարի 1-ին հայտարարել է 2020 թվականի նախագահական ընտրություններում Դեմոկրատական կուսակցությունից իր թեկնածության առաջադրման մասին։


== Նյուարքի քաղաքային խորհուրդ ==
Աշխատլով փաստաբան և իրավաբանական դպրոցը ավարտելուց հետո Նյու Յորքի Քաղաքային արդարադատության կենտրոնի աշխատակազմի փաստաբանն էր և Նյուարք երիտասարդական ծրագրի համակարգողը։ 1998 թվականին Բուկերը Նյուարքի քաղաքային խորհրդի կազմում ստացել է պաշտոն։ Թմրանյութերի վաճառքի և բռնությունների խնդիրների վրա ուշադրություն հրավիրելու համար հայտարարել է տասօրյա հացադուլ և բնակվել վրանում։


== Ծանոթագրություններ ==


== Արտաքին հղումներ ==
U.S. Senator Cory Booker official Senate site
Cory Booker at the Biographical Directory of the United States Congress
նախագահական քարոզչության կայք։
Սեղմիրան

Սեղմիրան, կորսետ (ֆր.՝ corset, < corps - մարմին), լայն գոտի, որը պիրկ գրկում է կրծքավանդակը և գոտկատեղը։ Կանանց հանդերձանքի պարագա։ Բժշության մեջ կիրառում են օրթոպեդիկ սեղմիրան՝ ողնաշարի ծռումների և վնասվածքների դեպքում։ Նախատեսված է ողնաշարի շարժումները սահմանափակելու (սևեռող սեղմիրան), բեռնվածությունը թեթևացնելու (բեռնաթափող սեղմիրան), ինչպես նաև ձևախախտումները շտկելու (շտկող սեղմիրան) համար։ Սեղմիրան լինում է կոշտ, կիսակոշտ և փափուկ-առաձգական։ Պատրաստում են կաշվից, ժելատինային սոսնձից, ալյումինից, մետաղյա կամ պլաստմասսայե բեկակալներով գործվածքից։ Սեղմիրան մշտապես կրում են միայն բժշկի խորհրդով։
Դեմիրդաղ (լեռնաճյուղ)

Անվան այլ կիրառումների համար տե՛ս՝ Դեմիրդաղ (այլ կիրառումներ)Դեմիրդաղ, լեռնաճյուղ Պոնտական լեռներում, Տրապիզոնից արևելք, Սպեր քաղաքից մոտ 38 կմ հյուսիս։ Ունի երկու լեռնագագաթ, որոնցից մեկի բարձրությունը 3060 վ է, իսկ մյուսինը 2861։ Նշանակված է Կովկասի 5-վերստանոց քարտեզում։


== Ծանոթագրություններ ==
Աշնանային կանիբալիզմ

«Աշնանային կանիբալիզմ» ՝ իսպանացի նկարիչ Սալվադոր Դալիի կտավը, որը ստեղծվել է 1936 թվականին։ Ի սկզբանե այն ընդգրկված էր Էդվարդ Ջեյմսի հավաքածուի մեջ։ (Edward James collection): Ներկայումս այն գտնվում է Լոնդոնի Թեյթ պատկերասրահում։


== Տեղեկություն կտավի մասին ==
Ինչպես շատ նկարիչներ, Դալին նույնպես պատերազմ և հակամարտություններ է պատկերել իր աշխատանքներում։ «Աշնանային կանիբալիզմ» նկարը ստեղծվել է 1936 թվականին, Իսպանիայում քաղաքացիական պատերազմ սկսելուց մեկ տարի առաջ։


== Տես նաև ==
Համբույր (նկար, Մունկ)


== Ծանոթագրություններ ==


== Արտաքին հղումներ ==
Աշնանային կանիբալիզմArchived 2012-07-17 at the Wayback Machine.(անգլ.) Սալվադոր Դալիի աշխատանքների պատկերասրահում
Ալաուրին դե լա Տոռե

Ալաուրին դե լա Տոռե (իսպ.՝ Alhaurín de la Torre), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Տարածքը կազմում է 82 կմ2։ Մունիցիպալիտետը գտնվում է Վալե-դել-Գուադալորսե շրջանում։ Բնակչությունը՝ 35832 մարդ (2010 թվականի տվյալներով)։ Պրովինցիայի վարչական կենտրոնից գտնվում է 18 կմ հեռավորության վրա։


== Արտաքին հղումներ ==
պաշտոնական կայք
Diario Independiente de Alhauin de la Torre // Comercios
Periódico independiente de Alhaurín de la Torre
Diariolatorre.es Diario digital de Alhaurín de la Torre
Blog de Alhaurín de la Torre Archived 2016-03-15 at the Wayback Machine.
Foro de Alhaurín de la Torre Archived 2012-02-03 at the Wayback Machine.
Cofradía de los Verdes Archived 2019-01-22 at the Wayback Machine.
Cofradía de los Moraos(չաշխատող հղում)
Club Baloncesto Alhaurín de la Torre grupo ANSAN
One Dance

«One Dance», կանադացի երգիչ-ռեփեր Դրեյքի երգը նիգերիացի երաժիշտ Wizkid-ի և բրիտանացի երգչուհի Kyla-ի մասնակցությամբ։ Թողարկվել է 2016 թվականի ապրիլի 5-ին որպես նրա Views հինգերորդ ստուդիական ալբոմի երկրորդ սինգլ։ Երգի հեղինակներն են՝ Aubrey Graham, Paul Jefferies, Aman Tekleab, Noah Shebib, Logan Sama, Ayodeji Ibrahim Balogun, Themba Sekowe, Osabuohien Osaretin, Kyla Smith, Errol Reid Luke, «Fluke» Reid։
Սինգլ անմիջապես գրավել է առաջին հորիզոնականներ բրիտանական UK Singles Chart հիթ-շքերթում, ինչպես նաև Միացյալ Նահանգների (Billboard Hot 100), Ավստրալիայի ու Իռլանդիայի հիթ-շքերթներում։


== Պատմություն ==
Երգն ստացել է երաժշտական քննադատների և առցանց հրատարակությունների դրական գնահատականները, ինչպիսիք են՝ Pitchfork Media, NME:


== Առևտրային հաջողություններ ==


=== Մեծ Բրիտանիա ===
Մեծ Բրիտանիայում «One Dance» սինգլը 2016 թվականի ապրիլի 8-ին ընդգրկվել է UK Singles Chart հիթ-շքերթի 21-րդ հորիզոնականում։ Մեկ շաբաթ անց այն գլխավորել է հիթ-շքերթը՝ դառնալով Դրեյքի՝ որպես հիմնական կատարողի առաջին հիթփոփերը, քանի որ նախկինում նա մանսակցել է այնպիսի № 1 սինգլների ձայնագրություններին, ինչպիսին է «What’s My Name?» (Ռիհաննա, 2011 թվականի հունվար)։ Այն բրիտանական առաջին № 1 հիթն էր նաև բրիտանացի երգչուհի Kyla-ի համար։ Հիթ-շքերթը սինգլը գլխավորել է 15 շաբաթ՝ գերազանցելով Wet Wet Wet խմբի «Love Is All Around» երգի ցուցանիշը և զիջելով միայն կանադացի ռոք-երաժիշտ Բրայան Ադամսի «(Everything I Do) I Do It for You» երգին։ «One Dance» երգը դարձել է տարվա բեսթսելլեր՝ վաճառվելով 1,95 մլն համակցված օրինակով, այդ թվում՝ 530,000 թվային պատճեն և 142 մլն սթրիմ։ Մինչ 2017 թվականի սեպտեմբեր վաճառվել է 554,000 պատճեն, 179 մլն սթրիմ, որոնք միասին կազմում են 2,345,000 համակցված միավոր։


=== ԱՄՆ ===
Մայիսի 21-ին սինգլը գլխավորել է Billboard Hot 100 հիթ-շքերթը։ Միաժամանակ 20 սինգլներ (ներառյալ 18 սինգլներ նոր ալբոմից և 16 դեբյուտներ) ընդգրկվել են Billboard Hot 100 երգերի հիթ-շքերթում։ Դրանցից 11-ն ընդգրկվել են լավագույն 50 երգերի շարքում։ 16 դեբյուտը ևս մեկ ռեկորդ է մեկ կատարողի համար մեկ շաբաթվա ընթացքում (նախկին ռեկորդակիրը՝ Բիբերը, ունեցել է 13 միաժամանակյա դեբյուտ 2015 թվականի դեկտեմբերի 5-ին)։ Այդպիսով՝ Hot 100-ում Դրեյքի հիթերի թիվը դարձել է 123, ինչն ավելի շատ է, քան Էլվիս Փրեսլիինը (108), սակայն քիչ է Glee հեռուստասերիալի երաժշտական կոլեկտիվից (տարբեր հիթերի 207 քավերներ) և ռեփեր Lil Wayne-ից (130)։ Սակայն եթե Glee-ն և Էլվիս Փրեսլին իրենց համապատասխանաբար 207 և 108 բոլոր հիթերի հիմնական կատարողներն ան, ապա Լիլ Ուեյնը հիմնական կատարող է իր բոլոր հիթերից 46-ում (35 % 130 երգերից), իսկ Դրեյքը հիմնական կատարող է 78 հիթերում (63 %)։
Մինչ 2016 թվականի հունիս YouTube-ում երգի լիրիկական հոլովակի դիտումների քանակը գերազանցել է 80 միլիոնը։
Մինչ 2016 թվականի դեկտեմբեր «One Dance» երգը վաճառվել է 2 մլն օրինակով ԱՄՆ-ում և դարձել տարվա հինգերորդ բեսթսելլերը՝ զիջելով Lukas Graham-ի «7 Years», Flo Rida-ի «My House», The Chainsmokers-ի «Closer» և Ջասթին Թիմբերլեյքի «Can't Stop the Feeling!» երգերին։


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
 «One Dance»
Բուրցևո (գյուղ, Գագարինսկի շրջան)

Անվան այլ կիրառումների համար տե՛ս՝ ԲուրցևոԲուրցևո (ռուս.՝ Бурцево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լի Ջուն Գի

Լի Ջուն Գի (հանգըլ՝ 이준기, ապրիլի 17, 1982(1982-04-17), Բուսան, Հարավային Կորեա), հարավկորեացի դերասան, երգիչ, մոդել։ Հայտնի է դարձել «Արքան և խեղկատակը» (հանգըլ՝ 왕의 남자) ֆիլմի էկրան բարձրանալուց հետո։ 2006 թվականին թողարկել է սեփական մինի սկավառակը՝ «My Jun» երգերով։ Զբաղվում է թեկվանդոյով և պարով։ Հավայիի միջազգային կինոփառատոնում նրան շնորհվել է «Ծագող կինոաստղ» մրցանակը։


== Ֆիլմագրություն ==


=== Հեռուստասերիալներ ===
Իմ աղջիկը (2005-2006)
Շան և գայլի ժամանակը (2007)
Իլ Ջի Մե (2008)
Հերոսը (2009-2010)
Արանն ու Մագիստրատը (2012)
Երկու շաբաթ (2013)
Չոսոնի նետաձիգը / The Joseon Shooter (2014)
Երեկոյան զբոսնող գիտնականը / Scholar Who Walks the Night (2015)
Լուսնի սիրահարները ։Moon Lovers/Scarlet Heart Ryeo (2016)


=== Ֆիլմեր ===
Հյուրանոց «Վեներա» (2004)
Բալետի պարի դպրոցը (2004)
Արքայի տղամարդը / Արքան և խեղկատակը (2005)
Թռիր, հայրիկ, թռիր (2006)
Մայիսի 18 (2007)
Առաջին ձյուն (2007)
Հրաշալի արձակուրդ (2007)
Սիցիլիայի արևի տակ (2015)


== Սկավառակագրություն ==
My Jun, My Style (2006)"One Word" (Han Ma Di Man)
"Don't know love" (Sarangul Molla)
"Foolish love" (Pabo Sarang)

One & one - Num Hyun Joon (2006)"Fly high" Feat. Seo In Yong

Lips - Kim So Ri (2009)"Pinky Finger"

J Style(2009)"J Style"
"Soliloquize"
"I'm ready"
"Selfless Dedicated Trees"
Сюда же вошел альбом My Jun, My Style.

J Style, 1st Japan Album (2010)


== Տեսահոլովակներ ==
"Drunk In Melody" by Eun Ji Won (2004)
"Precious Story" by Kang Sung Hoon (2004)
"Sweety" by Clazziquai (2004)
"Grace" (Grace I & II) Lee Soo Young (2006)
"Secret" by (Part III of the trilogy from Grace I & Grace II) Lee Soo Young (2006)
"Anystar" by Lee Hyori (2006)
"Decathlon" by 2008 Beijing Olympics, Ջեկի Չանի և այլ աստղերի մասնակցությամբ (2008)
"Pinky Finger" by Kim Sori (2009)
"J Style" by Lee Joon Gi (2009)
"Soliloquy" by Lee Joon Gi (2009)


== Ծանոթագրություններ ==


== Արտաքին հղումներ ==
Լի Ջուն Գի Archived 2010-12-24 at the Wayback Machine.
Լի Ջուն Գի Թվիթթերում
Լի Ջուն Գի Internet Movie Database կայքումhttps://dapurmusik.com Archived 2021-07-26 at the Wayback Machine.

[1] Archived 2021-07-26 at the Wayback Machine.
Ռոբերտ Սաութի

Ռոբերտ Սաութի (անգլ.՝ Robert Southey, օգոստոսի 12, 1774(1774-08-12)[…], Բրիստոլ, Անգլիա, Մեծ Բրիտանիայի թագավորություն - մարտի 21, 1843(1843-03-21)[…], Կեսուիկ, Allerdale, Կումբրիա, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի բանաստեղծ։ «Լճային դպրոցի» ներկայացուցիչ։
Սովորել է Օքսֆորդի համալսարանում (1792-1794)։ 1795 թ. լույս է տեսել «Պոեմներ» առաջին ժողովածուն։ Սկսել է որպես արմատական («Ուոթ Թայլեր», 1794, հրտ․ 1817, դրամա), 1790-ական թվականների վերջին նրա ստեղծագործություններում գնալով մեծ դեր են խաղացել միստիկան, աստվածաբանական դիդակտիկան։ Այդ էվոլյուցիան արտացոլված է «Մեդոք» (1805), «Կեհամայի անեծքը» (1810), «Ռոդերիկը, գոթերից վերջինը» (1814) պոեմներում։ Սաութիի «Դատարանի տեսիլքը» (1821) պոեմը Ջորջ Բայրոնին առիթ է տվել ստեղծելու իր երգիծական համանուն պարոդիան։


== Ծանոթագրություններ ==